बिसोर मिथियादि बेफोरखौ जायोब्ला सुबुंनि देहायाव गोबां खहा जानो हागौ! खायसेया बेफोर मुवानि सायाव जेबो मिथियैनि थाखाय खुगानि जुथिनि थाखाय जायो ! बिफोर हुदाखौ माबोरै गारहोनो हागोन बेखौल’ सानसै दानि गथ’नि बिमा-बिफाफोरा। बिनि राहा नागिरनो गोनां जानाय नुनो मोनो। नाथाय दिनैनि गथ’फोरा गावनि बिमा-बिफाखौ मानिया। माबाफोर बुंब्ला उल्थासो बुंजायो। खायसे गथ’फोरखौ बिमा-बिफाया बुजायब्ला रागासो जोंनाय नुनो मोनो। बिदि गथ’फोरा मालायनि बोसोनखौ बहा मानिनो ? बिदि बुंनानैनो बिमा-बिफाफोरा गावनि गथ’खौ, जाखांफुनाय लाइमोनफोरखौ गाज्रि लामायाव थांनो होनो हाया। बिनि थाखाय गिबियाव बयबो सुबुंफोरानो सांग्रां जानांगौ जानानै फैबाय। बेजों लोगोसे फेग्रा मुवाफोर बानायग्रा फेक्टरीफोरखौ बन्द खालामनो सोरखारखौ खावलायनांगौनि समा खाथिराव सफैबाय। नांगौ जायोब्ला सोमावसारनानैब्लाबो बन्द खालामनो नांगौखौ साननाय फैदों। बिनि अनगायैबो सोरखारा एफा-एनै टेक्स मोननायनि थाखाय जाहाथे फेक्टरीफोरखौ खुलिनानै लाखिया बालानो इयुन जोलैफोरनि इयुनखौ नायनानै बेफोरखौ बन्द खालामो बिनि थाखायबो दाबि दैखांनो हानांगोन। बे थारदि सुबुंफोरा खौसे जायोब्ला हायैनि बाथ्रा सिखाङा। जायखि जाया मोनसे खामानि मावनो थांनायाव गिखला जानानै खारोब्ला जानाय नङा। दा जिखियानो जाया मानो इयुन जोलैनि इयुनखौ नायनानै सोरखारा बेफोर बादि फेग्रा मुवाफोर दिहननायफोरखौ बन्द खालामनांसिगौ। नङाब्ला इयुन जोलैफोरनि इयुनखौ खोमसि जागोनखौ नुहुरो।